Tiffany Thiessen

Tiffany Thiessen (g. 1974 m. sausio 23 d.) – JAV aktorė, žinoma vaidmenimis TV serialuose jaunimui Pagaliau skambutis! ir Beverly Hils, 90210.

 Aktorės karjera 

1987 metais Tiffany Thiessen buvo išrinkta „Miss Junior America“, o po metų laimėjo žurnalo Teen „Great Model Search“ konkursą. Būdama penkiolikos, gavo vaidmenį TV seriale Pagaliau skambutis!. Serialo filmavimas su tęsiniais truko šešerius metus, taip pat buvo sukurti keli TV filmai. Jos herojės Kelly Kapowski vaidmuo padėjo Tiffany Thiessen išgarsėti bei laimėti Best Young Actress titulą 1989 metais.

Pasibaigus šio serialo filmavimui, prodiuseris Aaronas Spellingas davė jai vaidmenį kitame populiariame seriale Beverly Hils, 90210, kur Tiffany Thiessen atliko Valerie Malone vaidmenį.

Dažniausiai ji atlieka kviestinių personažų vaidmenis įvairiuose serialuose bei draminius vaidmenis TV filmuose.

 Muzikos vaizdo klipai 

Tiffany Thiessen vaidino grupės Vertical Horizont vaizdo klipe “You’se a God bei australų atlikėjo Ben Lee „American Television“.

 Režisierės karjera 

2005 metais Tiffany Thiessen debiutavo kaip režisierė trumpametražiu filmu Just Pray. Tai buvo pimasis jos įkurtos prodiuserių kompanijos Tit 4 Tat Productions darbas.

Buvo viena iš 1996 metais sukurto TV filmo „Buried Secrets“ prodiuserių.

 Asmeninis gyvenimas 

Nuo 2001 iki 2003 metų ji buvo susižadėjusi su aktoriumi Richardu Ruccolo, su kuriuo susipažino filmuojant juostą Two Guys and a Girl.

2005 metais liepos 9 dieną ištekėjo už aktoriaus Brady Smitho.

 Filmai 

 Metai  Lietuviškas pavadinimas  Originalus pavadinimas  Vaidmuo  Pastaba 1989–1993  Pagaliau skambutis!  Saved By The Bell  Kelly Kapowski  serialas 1990  Vedęs ir turi vaikų  Married… with Children  Heather McCoy  serialas, viena serija 1990   Charles in Charge  Jennifer  serialas, viena serija 1990   The Hogan Family  Brooke  serialas, dvi serijos 1992   Step by Step  Tina Gordon  serialas, viena serija 1992   Blossom  Ricki  1992  Pagaliau skambutis! Atostogos Havajuose  Saved by the Bell: Hawaiian Style  Kelly Kapowski  TV filmas 1992  The Powers That Be  Barbara  1992   A Killer Among Friends  Jenny Monroe  TV filmas 1993   Son in Law  Tracy  1993–1994  Pagaliau skambutis! Koledžo metai  Saved by the Bell: The College Years  Kelly Kapowski  serialas 1993  Pagaliau skambutis! Vestuvės Las Vegase  Saved by the Bell: Wedding in Las Vegas  Kelly Kapowski  TV filmas 1994–1998  Beverly Hills, 90210  Beverly Hills, 90210  Valerie Malone  serialas 1995   The Stranger Beside Me  Jennifer Gallagher  TV filmas 1995   She Fought Alone  Caitlin Rose  TV filmas 1996   Sweet Dreams  Alison Sullivan  TV filmas 1996   Buried Secrets  Annalisse Vellum  TV filmas 1999   Speedway Junky  Wilma Price  1999  Nuo sutemų iki aušros 2  From Dusk Till Dawn 2: Texas Blood Money  Pam  1999   Love Stinks  Rebecca Melini/Juliette  1999   NewsRadio  Foxy Jackson  serialas 2000   Ivans XTC  Marie Stein  2000   The Ladies Man  Honey DeLune  2000   Shriek If You Know What I Did Last Friday the Thirteenth  Hagitha Utslay  2001   Everything But the Girl  Denise  TV filmas 2001   A Christmas Adventure from a Book Called Wisely’s Tales  Wixen  tik balsas 2001   Just Shoot Me!  Amy Watson  serialas, 3 serijos 2002   Hollywood Ending  Sharon Bates  2002–2003   Fastlane  Wilhelmina 'Billie' Chambers  serialas 2006   Stroller Wars  Lainey  serialas 2007  Pandemija  Pandemic  Kayla Martin  TV filmas 2007   What About Brian  Natasha Drew  serialas 2008   Cyborg Soldier  Lindsey Reardon  nuo 2009  Aferistas  White Collar  Elizabeth Burke  serialas

 Nominacijos apdovanojimams Teen Choise Awards 2003 m. – TV aktorė dramoje „Fastlane“.Young Artist Awards'''

 1989, 1991, 1992 m. – vaidmuo seriale Pagaliau skambutis!.

 Nuorodos 

 http://www.tiffanithiessen.com/.

Kategorija:JAV aktoriai